Slagtersnek en sy mense – Roekeloos
Gepubliseer deurBettie Blom	 28/04/2016 28/04/2016 Los kommentaar op Slagtersnek en sy mense
Slagtersnek is een van die bekendste name in die Suid-Afrikaanse geskiedenis.
Met sy grusame assosiasie was dit 'n magtige propagandamiddel in die politieke ontwikkeling van die Afrikaner. Juis hierdeur het dit egter al gou 'n volksmite geword waarna herondersoek dringend noodsaaklik geword het.
Dit is wat dr. Heese in hierdie boek doen. Deur deeglike navorsing van die voor- en nageslag van almal wat daarby betrokke was, vorm hy 'n helder beeld van wat werklik plaasgevind het. Hy toon oortuigend aan dat die Slagtersnek-opstand verkeerd vertolk is. Daar is helde gesien waar geen helde was nie, en dit was juis die bekampers van die opstandelinge, asook die neutrales, wat later die Afrikaner volksbewussyn tydens die Groot Trek bevorder het.
Slagtersnek en sy mense / J.A. Heese — Protea Boekhuis, 16 Desember 2015; 240 p. ; sagteband. — ISBN 9781485304807
Slagtersnek en sy mense,
Gepubliseer deurBettie Blom 28/04/2016 28/04/2016 Gepubliseer inBoekeSleutelwoorde: JA Heese, Protea Boekhuis